Uutisissa: Yhdysvaltain kongressin vallanneiden mellakoijien joukossa -
oli ryhmä, joka vetosi Jeesuksen nimeen senaatin salissa.
Jotkut ovatkin huolissaan kristillisen nationalismin noususta USA:ssa.
Ja: Aluksi luokka kokoontui puun alla. Siitä kasvoi koulukeskus, -
joka tuo toivoa ja tulevaisuutta Ruandan lapsille ja perheille.
Ja: Seurakunnan tilanne Egyptissä.
Hallinto voi suhtautua aiempia vuosia ystävällisemmin kristittyihin, -
mutta kristityt kohtaavat yhä tappavaa vainoa.
KRISTILLISEN MAAILMAN UUTISET
Hei ja tervetuloa uutisten pariin!
USA:n kongressin mellakka herättää huolta kristityissä.
Monet kristityt kannattivat presidentti Trumpia -
mutta eivät hyväksy tapahtunutta.
Jotkut väittävät, että kristitty nationalismi lisääntyy Amerikassa.
Heather Sells selvitti asiaa.
Tuhannet kristityt tulivat 6. tammikuuta Washingtoniin -
tukemaan presidentti Trumpia ja rukoilemaan.
Myöhemmin monet huomasivat olevansa tahattomasti joukossa, -
joka marssi Capitolille ja tunkeutui rakennukseen.
Kaksi ihmistä kuoli. Yli sata poliisia sai vammoja.
Turvatoimet pettivät järkyttävimmällä kuviteltavissa olevalla tavalla.
Mm. kongressin poliisit ja edustaja Adam Kinzinger -
kuvailivat henkivaltojen läsnäoloa.
Tuntui, että paikan yllä oli synkkä pimeys, todellinen pahuus.
Poliisia vastaan hyökkääminen on synti, -
olipa tekijä Antifa tai vihaiset republikaanit.
Järkyttävää oli, että mellakassa näkyi kristillisiä symboleja, kuten lippuja, -
ja että senaatissa rukoiltiin. Varoitus: tämä video voi järkyttää.
Jeesus Kristus, vetoamme nimeesi! - Aamen!
Rukoillaan yhdessä.
Taivaallinen Isä, kiitos tästä mahdollisuudesta.
Kristittyjen johtajat tuomitsivat tapahtumat nopeasti.
Ei ole olemassa vanhurskasta mellakkaa.
Ihan kuin murtautuisi pankkiin ja pyytäisi Jumalaa siunaamaan ryöstön.
Tämä on marginaalinen radikaaliryhmä, -
jolla on uskonnollinen, maailman- kuvaltaan lyhytnäköinen kiihko.
Miten ja miksi tämä pääsi tapahtumaan?
Georgetownin professori, kristitty kirjailija Paul Miller sanoo,-
että taustalla on kristillinen nationalismi.
Nationalismi on suosittua oikeistossa.
Konservatismi on jäänyt sen varjoon.
Kristitty nationalismi ideologiana ei perustu Raamattuun.
Se lainaa kristillisiä sanoja ja symboleja.
Siksi se voi tuntua hämmentävältä.
Kristitty nationalismi on eri asia kuin isänmaallisuus tai isänmaanrakkaus.
Sen mukaan USA oli kristitty maa ja sellaisena sen täytyy pysyä, -
ja muiden uskontojen uskonnonvapaus ei ole yhtä tärkeää.
Uskonnonvapaus toimii vain silloin, kun se on taattu kaikille.
Jos se puuttuu joltain, se ei ole aitoa.
Etelän baptistien Albert Mohler varoittaa nationalismista, -
johon yhdistyy rodullista ylivaltaa -
tai joka muuttuu epäjumalaksi ja uskon tukkeeksi.
Sellainen nationalismi voi verhoutua uskonnollisuuteen, -
mutta siitä voi tulla epäjumala.
Jos se vaatii kieltämään Kristuksen tai estää Kristuksen seuraamisen, -
silloin en enää vanno uskollisuutta lipulle.
Nationalismia voivat ruokkia myös salaliittoteoriat.
Niitä on tunkeutunut myös evankelikaalisiin piireihin.
Puolet yhdysvaltalaisista protestanttisista pastoreista kertoo -
kuulleensa niitä seurakunnassa.
Siksi johtajat kehottavat etsimään totuutta.
Jos jakaa julkaisuja, tulisi ensin varmistua niiden todenperäisyydestä.
Jos menemme helposti lankaan ja levitämme salaliittoteorioita, -
kristillinen todistuksemme ei ole kovin uskottava.
Miller rohkaisee pastoreita auttamaan seurakuntaa -
keskittymään ensisijassa taivaan kansalaisuuteen.
Se pätee myös profetioihin, toteaa Suarez.
Uskovina ja kristittyinä meidän pitää olla taivaan kansalaisia -
enemmän kuin Amerikka-mielisiä.
Profeetallisina henkilöinä pitää pohtia kunnolla, -
miksi kaikki profetiamme käsittelevät Yhdysvaltojen vaaleja.
Paikallisseurakunta voi nousta paikkaamaan tarvetta, -
josta radikalismikin osaksi kumpuaa.
Moni amerikkalainen on yksinäinen, syrjäytynyt ja vailla ääntä.
Se on oiva kasvualusta salaliittoteorioille, -
aseellisille ryhmittymille ja nationalismille, -
sillä ne luovat yhteenkuuluvuuden ja merkityksen tunnetta.
Pandemia lisää yksinäisyyttä, -
ja yhteenkuuluvuus olisi nyt tärkeämpää kuin koskaan.
Heather Sells, CBN News.
Kiitos, Heather. Seuraamme liittyy tri Corne Bekker Regentin yliopistosta.
Kiitos, että tulit mukaan. Millaisia tunteita sinussa heräsi, -
kun mellakoijat vetosivat Jeesus-nimeen senaatin salissa?
Kiitos. Se tuntui järkyttävältä.
Ensimmäisenä täytyy todeta, ettei tämä ole Kristuksen Henki.
Missä on laittomuutta, siellä ei vaikuta Kristus.
Nämä rukoukset eivät olleet kristillisiä.
Kristityt on kutsuttu mukaan poliittiseen prosessiin.
Mikä on vaarana, jos luottaa liikaa poliitikkoon tai puolueeseen?
Raamattu on hyvin selvä. Yksi esimerkki on Pietarin kirjeissä.
Siihen aikaan seurakunta oli Rooman vallan alla.
Pietari antaa kristityille neljä neuvoa.
Ensinnäkin hän kehottaa kunnioittamaan kaikkia.
Sehän on demokratian ihme.
Kuuntelemme ja kunnioitamme muita ihmisiä ja mielipiteitä.
Lisäksi tulee rakastaa muita uskovia, pelätä Jumalaa ja kunnioittaa keisaria.
Mutta Jumalaa tulee pelätä enemmän kuin puoluetta tai poliittista johtajaa.
Ensisijalla on Kristuksen valtakunta.
Mistä tietää, että on epätasapainossa? Voitko kertoa joitain merkkejä?
Voi tunnistaa useitakin merkkejä.
Ensinnäkin muiden ihmisten demonisoiminen ja jakaminen -
sekä sellainen henki, joka ei yhdistä ihmisiä.
Toinen tärkeä asia on pohtia, minkä takia me pidämme palopuheita.
Mikäli paasaamme jostain ihmisryhmästä, puolueesta -
tai poliittisesta johtajasta ylitse Kristuksen, silloin raja ylittyy.
Monissa profetioissa vakuutettiin, että Trump jatkaa presidenttinä.
Niin ei tietenkään käynyt. Mitä siitä pitäisi ajatella?
Profetioissa oli vähän kaikenlaista.
Monissa ennustettiin mellakoita ja levottomuuksia. Se osa meni oikein.
Kun profetia menee osittain tai kokonaan pieleen, -
ja ainoastaan Jumalan Sana on ikuinen, -
silloin pitää tehdä parannus ja tunnustaa, että olimme väärässä.
Jotkut tekivät parannusta ja tunnustivat erehtyneensä.
Heistä osaa alettiin uhkailla ja soimata rankasti.
He saivat paljon kritiikkiä parannuksenteostaan.
Se on surullista. Profetiat eivät ole ikuisia.
Yksin Jumalan Sana pysyy iäti.
Raamattu sanoo, että Jeesuksen todistus on profetian henki.
Profetian pitää osoittaa Kristusta. Parannuksenteko tekee niin.
Vielä yksi kysymys.
Tuntuu, että uusia jakolinjoja repeytyy nyt jatkuvasti.
Miten me kristittyinä poliittisen kirjon eri puolilta -
säilytämme uskonyhteyden?
Muistetaan, että keskustelun kaikilla puolilla on kristittyjä.
Puolustetaan sitä, mikä on totuus Kristuksessa. Ei dehumanisoida toisia.
Se yhtenäistää.
Tärkeintä on säilyttää valtakunnan näkökulma.
Tri Bekker, kiitos taas, että tulit ohjelmaan. Mukavaa viikonloppua!
Mahtava haastattelu. Tulossa: -
Coloradolainen nainen perusti koulun -
sisällissodan ja kansanmurhan repimään Afrikan maahan.
Hei! Tässä Pat Robertson.
Kun katselen taaksepäin yli 90:ää vuottani, näen elämän -
täynnä innostusta, rakastavaa Jumalaa ja Hänen voimaansa.
Olen kirjoittanut kirjan "I Have Walked with the Living God".
Se kertoo kokemistani ihmeellisistä asioista.
Toivon sen auttavan ymmärtämään Jumalaa syvemmin -
ja innoittamaan Hänen palvelemisessaan.
Patin uusi kirja opettaa -
vastaanottamaan suosiota, viisautta ja erottelukykyä -
ylittämään esteet -
ja elämään riemastuttavaa ja lupauksentäyteistä elämää.
Kirja auttaa astumaan tulevaisuuteesi-
valmiina luottamaan Jumalaan ja saamaan siunauksia.
Jumalan kirkkaudeksi ja tarkoituksissa eletty elämä on verratonta.
Tilaa tuote puhelimitse tai verkkosivuilta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Ruandan kansanmurha Afrikassa vuonna 1994 -
vaati 800 000 ihmishenkeä. Hyökkäyksiä kesti sata päivää.
Yksi coloradolaisnainen jätti oman kotinsa mukavuudet -
ja lähti viemään Ruandaan apua ja sopua.
Kirjeenvaihtaja Stephanie Riggs jatkaa.
Minkä teitte yhdelle veljistäni, sen teitte minulle. (Matt. 25:40.)
William ja Kevine ovat köyhiä, mutta heillä riittää asennetta.
Heillä on sisua kävellä joka päivä yhdeksän kilometrin matka kouluun.
Heidän koulunsa on toivon lähde pääkaupunki Kigalin lähellä.
Sen nimi on Hope Haven eli toivon satama.
25 kilometrin säteellä ei ollut yhtään koulua.
Se ei pysäyttänyt Susan Hollernia.
Hän muistaa oppitunnit suuren akasiapuun varjossa.
Tunnit pidettiin tässä, -
ja koko tämä alue oli pusikkoa ja lähes parimetristä ruohoa.
William ja Kevine olivat mukana.
Kävit koulua puun alla. - Niin.
Puun alla emme olleet kovin iloisia, -
koska se ei näyttänyt mukavalta.
Nyt rakennukset ovat suuria, eikä sade kastele meitä.
Antauduin täysin Herralle ja pyysin Häntä ottamaan vallan elämässäni.
Innostus on huipussaan, kun työntekijät ja oppilaiden vanhemmat -
jakavat yhteisen näyn koulusta, yhteisöstä ja perheestä.
Nyt viiden vuoden aikana olemme rakentaneet 3 500 neliötä.
Kaikki työntekijät ovat omaa porukkaa.
He ovat oppineet muurausta, sementin käsittelyä, katonrakennusta -
ja muita taitoja, joiden avulla he voivat saada töitä muualta.
Puu kasvaa yhä pääoven edustalla muistuttaen siitä, -
että pienistäkin siemenistä voi kasvaa suuria asioita, jos niitä hoivataan.
Haluan lääkäriksi.
Haluan olla Maailmanpankin johtaja.
Haluan isona opettajaksi.
Valtakunnallisten kokeiden perusteella unelmista voi tulla totta.
Kaikki kokeeseen osallistuneet menestyivät loistavasti, -
ja Hope Haven oli Ruandan parhaiten menestynyt koulu.
Se on totta. Voitko uskoa? - En.
Te olette maan terävimpiä kyniä. - Kyniä? En pidä meitä kyninä.
Koulu on erityisen tärkeä Ruandan väkivaltaisen historian vuoksi.
Vain 25 vuotta sitten oppilaiden perheet olivat sodan eri puolilla.
Valtion edistämässä kansanmurhassa vallassa olleet hutut tappoivat -
noin sadan päivän aikana miljoona tutsivähemmistöön kuuluvaa.
Hope Haven muuttaa joka päivä monien alueen perheiden elämän.
Nostan lipun Herralle ja annan Hänelle kunnian. Hän siunasi meitä -
antamalla tämän naisen avuksemme. Hän teki kaikkensa hyväksemme.
Koulutamme lapset ja tarjoamme heille kaksi ateriaa päivässä.
He ovat täällä seitsemästä neljään. Vanhemmat tekevät työtä ja oppivat.
Mistä saat rahat tähän? - Se on ihme. Yksityisten lahjoitusten kautta.
Se hermostuttaa välillä, mutta Jumala on yltäkylläisyyden Jumala.
William, Kevine ja yli 650 muuta lasta saavat unelmoida suuria.
En tiedä, toteutuuko unelmani, mutta haluan presidentiksi.
Ruandan presidentiksikö? - Niin.
Se hänestä voi tulla. Stephanie Riggs raportoi Ruandasta.
Hän kertoo, että Hope Haven aikoo pian avata iltakoulun.
Hieno juttu. Tulossa: Egyptin kristittyjä puolustamassa.
Ikivanha kristittyjen yhteisö kärsii edelleen uskonsa takia.
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hän aloitti globaalin työn, haastatteli maiden johtajia -
ja pyrki presidentiksi.
Hän on vaeltanut elävän Jumalan kanssa.
Pat Robertson esittelee uutuuskirjassaan -
elämäänsä ohjanneita periaatteita.
Opi, miten ne voivat muovata tulevaisuuttasi.
Kun ryhdyt kumppaniksemme, lähetämme sinulle ylistetyn kirjan -
"I have Walked with the Living God". Soita heti.
Hyviä uutisia Itä-Afrikasta Eritreasta.
Hallinto on vapauttanut ainakin 70 kristittyä vankia.
He olivat vankilassa 2―12 vuotta ilman syytteitä tai oikeudenkäyntiä.
Heissä oli kuusi naista, jotka pidätettiin kadulla -
heidän palveltua Jumalaa julkisesti, kertoo CSW-järjestö.
On epäilty, että vapauttamisella halutaan viedä huomio pois -
Eritrean roolista Etiopian sodassa.
Tanskassa lakiehdotus voi kaventaa kristittyjen uskonnonvapautta.
Sen päätarkoitus on valvoa imaamien arabiankielisiä väkivaltaisia saarnoja.
Osa seurakuntajohtajista kantaa huolta siitä, -
että laki vaatisi kaikki saarnat toimitettavaksi hallinnolle.
Koptikristityt tietyillä alueilla Egyptissä -
voivat joutua helposti muslimiväkijoukon uhkaamiksi.
Uskonnonvapausryhmä suosittaa, että USA painostaa Egyptin hallintoa -
suojelemaan kopteja. Jennifer Wishon jatkaa.
Vaikka Egyptin kristittyjen tilanne on kohentunut hieman, -
heihin kohdistuu edelleen usein väkivaltaa.
Keskustelemme nyt, millaista kristittyjen elämä on Egyptissä.
Seuraamme liittyy Nadine Maenza USA:n uskonnonvapauskomissiosta.
Nadine, on aina mukava nähdä sinua. - Kiitos, että pääsin mukaan.
Millaista kristittyjen elämä Egyptissä on nykypäivänä?
Egyptin kristityillä on yhä vaikeaa. Heitä syrjitään järjestelmällisesti.
Asukkaista 15 prosenttia on kristittyjä, 16 miljoonaa.
Se on Lähi-idän suurin kristitty yhteisö.
Kristityt kohtaavat vihamielisyyttä etenkin Minyassa ja Ylä-Egyptissä, -
jossa on viime vuosina esiintynyt joukkoväkivaltaa.
Luin uutisen siltä alueelta.
Vanha kristitty nainen oli riisuttu alastomaksi.
Muslimiväkijoukko oli raahannut häntä pitkin katuja.
Mitä tapahtuu tällaisten hyökkäysten jälkeen?
Useimmiten niitä puidaan sovintoneuvostoissa.
Kun kristitty tai kirkko joutuu hyökkäyksen kohteeksi, -
tekijöitä ei pidätetä ja tuomita, vaan kutsutaan koolle sovintoneuvosto -
ratkaisemaan asian nopeasti. Niissä molemmat myöntävät syyllisyytensä.
Lähes aina tekijä vapautuu vastuusta ja seurauksista.
Usein uhria rangaistaan esimerkiksi karkotuksella.
Koska ei ole oikeutta, ei ole myöskään pelotuskeinoa.
Erään egyptiläisen mukaan kristityn veri ei ole minkään arvoinen.
Millaisia järjestelmällisiä ongelmia hallinnossa on?
Presidentti al-Sisi puhuu kauniisti kristityistä.
Hänellä on hyvä suhde kristittyihin.
Hän on säätänyt, että uusille alueille pitää rakentaa moskeija ja kirkko.
Mutta kuten sanoit, lait eivät suosi kristittyjä.
Egyptissä on jumalanpilkkalakeja, ja niitä käytetään usein.
Usein joukkoväkivallan taustalla on jumalanpilkkalaki, -
jota hallinto on soveltanut mm. kristittyjä vastaan.
Olet puhunut Ramy Kamelin puolesta.
Hän on kopti, joka on tuonut voimakkaasti esiin koptien kärsimystä.
Hän on ollut vankilassa yli vuoden. Mikä on hänen tilanteensa?
Tilanne on huolestuttava. Hänet pidätettiin päivää ennen -
kun hänen oli määrä mennä Geneveen YK:hon -
todistamaan vähemmistöasioista.
Hän on ollut eristyksessä ja saanut lakiapua vain rajoitetusti.
Hänellä on akuutti astma, mutta hän ei ole saanut hoitoa.
Tietysti nyt on koronapelko.
Nadine Maenza, kiitos haastattelusta. - Kiitos.
Rukoilkaa vainotun seurakunnan puolesta.
Lisää uutisia vainotuista ja muista aiheista ohjelman kotisivuilla.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Merijalkaväen luutnantista Korean sodassa globaaliin työhön.
Pat Robertson kertoo johdatuksesta joka askelella.
Pat Robertson kertoo uutuuskirjassa "I Have Walked with the Living God" -
uskonvaelluksestaan ja Jumalalle antautumisen vaikutuksista.
Ylistetty kirja opettaa, miten voi saada päivittäin -
suosiota, viisautta ja siunauksen, selviytyä takaiskuista, -
nojautua Jumalaan ja kuulla Jumalan äänen.
Pat kertoo ensi kertaa -
kokemuksistaan liike-elämässä ja poliittisissa parrasvaloissa.
Opit, miten elämä Jumalan kanssa voi olla riemullista ja täynnä lupauksia.
Saat kirjan, kun ryhdyt CBN:n kumppaniksi.
Soita ruudun numeroon tai käy kotisivuillamme.
Tervetuloa Superkirja-akatemiaan!
Jännittävä nettipyhäkoulu täynnä raamattukursseja.
Mahtavaa!
Tilaa opintosuunnitelma osoitteesta superbookacademy.com.
Hei taas! Pandemia estää kristittyjen matkustamisen Pyhään maahan.
Israel auttaa paikallisia kristittyjä kunnioittamaan Jeesusta Jordanilla.
Emily Jones jatkaa Jerusalemista.
ISRAEL-KATSAUS
Tervetuloa seuraamaan katsausta Israelin ja Lähi-idän tapahtumiin.
Iranin johto on myöntänyt ensi kertaa, että Iran voi hankkia ydinaseen.
Iranin tiedusteluministerin mukaan maan ydinohjelma on rauhanomainen,
mutta se voi muuttua, jos maata painostetaan.
Nurkkaan ahdistettu kissa voi käyttäytyä eri tavalla kuin vapaa kissa.
Jos Irania painostetaan, se ei ole Iranin, vaan painostajien syy.
Normaalioloissa Iranilla ei ole sellaista ohjelmaa ja aietta.
Iran rikastaa uraania jo lähellä aselaatua.
Se tutkii ydinaseeseen tarvittavaa uraanimetallia.
Iran vaatii USA:ta helpottamaan pakotteita, -
mutta presidentti Biden sanoo, ettei niin käy, -
ennen kuin Iran palaa vuoden 2015 ydinsopimuksen ehtoihin.
Israelin puolustusvoimat sanoo laativansa suunnitelmia -
iskeäkseen mahdollisesti Iranin ydinohjelmaan.
Vaikka pandemia estää nyt matkustuksen Pyhään maahan, -
Israel auttaa paikallisia kristittyjä viettämään juhlia.
Tämä on Kasr al-Jahud Jordanilla.
Jeesuksen uskotaan ottaneen kasteen täällä.
Täällä on historiallisia luostareita ja kirkkoja.
Israel raivasi täältä hiljan tuhansia kuuden päivän sodan maamiinoja.
Kreikkalaisortodoksien johtajat kävivät muistelemassa Jeesuksen kastetta.
Teemme kaikkemme, jotta kristityt voivat käydä kastepaikalla.
Haluamme taata uskonnonvapauden,-
oikeuden harjoittaa uskontoa ja uskovien turvallisuuden ja terveyden.
Juhlat olivat tänä vuonna aiempaa pienemmät.
Turistien toivotaan palaavan koronan päätyttyä.
Kaivauksilta Jisreelin tasangolta on löytynyt 1 500 vuotta vanha kirjoitus, -
joka on omistettu Jeesukselle.
Kirjoitus on kaiverrettu kiveen, -
jonka uskotaan kuuluneen Bysantin ajan kirkkoon.
Siinä lukee: "Kristus, Mariasta syntynyt."
Siinä mainitaan myös 5. vuosisadan piispa.
"Kristus, Mariasta syntynyt" -ilmausta käytettiin siunauksena tai suojana.
Löytö tuo jälleen esiin Israelin rikkaan kristillisen historian.
Lisää samankaltaisia juttuja -
Jerusalem Dateline -ohjelmasta kotisivuillamme.
Kiitos, Emily. Tässä kaikki tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz